Hevpeyvînek digel Abdul Halim Khaddam de
Rêzdar Xeddam dibêje "Min bernameyek heye dê li demeke nêzîk ragihînim, bername li ser damezirandina sîstemeke demokrasîye ku azadî û m
Serokê Pişka Kurdî ya Dengê Amerîka Omar Sheikhmous(Omer Şêxmus) bi cîgirê serokê Sûrye yê berê rêzdar Abdul Halim Khaddam(Abdul Helîm Xeddam) re hevpeyvînek kiriye. Li jêr hun dikarin nivîsa hevpeyvînê bixwînin û herwiha eger hun bixwazin guh bidine vê hevpeyvînê, li jor nivîsa ku dibêje "Li hevpeyvînê guhdarî bike" bitiqînin. Cîgirê serokê Sûrye yê berê Rêzdar Abdul Halim Khaddam(Abdul Helîm Xeddam), egerên serekî ji bo jiberdana we ya Sûrye çi bûn? Hun çima ji Sûrye derketin? Gelek sebeb û eger hene, yek ji wan serokê rêjîmê dergehên gohrînkarîyê û çêkirnevê girtîne. Sûrye pêdivî bi gohrînkarîyên binaxe heye, gohrînkarîya sîyasî, aborî û birêvebirinê û ji hemî alîyan ve. Girtina dergehên gohrînkarîyê zîyaneke mezin gihandîye jîyana xelkî û şîyana Sûrye vebir kirye, beramberî gohrînên deverê û cîhanê. Sebebeke din biryarên yekalî ne wek ku biryara zêdekirina demê serokatîya serokê Libnanê Emil Lahud ku bûye eger bo Biryara jimar 1559 ya Neteweyên Yekgirtî dijî Sûrye, ku ew jî bûye eger bo têkçûna têkelîyên navbera gelê Libnanê û Sûrî, û li domahîyê Sûrye bi ser şûrî ji Libnanê derket û zîyan gihande serbilindîya Sûrî û Libnanê jî. Herwisa hindek hevalbendî û têkelîyên din jî hene ku dibe di berjewendîya Sûrye de nebin, weke hevalbendîya digel Îranê, me divêt têkelîyên dostane bin lê ne ku Sûrye bibîte amîrek di destê Îranê de. Nuha ku we biryar daye ku hun di nav opozîsyona Sûrye de kar bikin, bernameya we ji bo guhertinan li Sûrye çîye? Min bernameyek heye dê li demeke nêzîk ragihînim, bername li ser damezirandina sîstemeke demokrasîye ku azadî û mafên xelkî biparêze, û desthilat li dû biryara dengderan bête kirin, û qanûnên destûdarê tengavîyan bêne rakirin, û hemî girtîyên sîyasî bêne berdan, herwisa hemî girê û asteng di rêka vegerîyana xelkî Sûrî da bo welatê xwe bêne rakirin. Hinek şareza li li Amerîka û li Ewropa dibêjin ku “tu bedîlên rastî ji bo rêjîma Sûrye tune ne, ji ber ku hêzên opozîsyonê zeîf û perçe perçe ne.” Hun li ser vê dîtinê çi dibêjin? Gelê Sûrî gelekî dewlemend e bi şîyana xwe bi pêçêbûna xwe. Eve bêrêzkirine bo Sûrye demê dibêjin çi cêgir bo vê rêjîmê nîn e. Tu cêgir bo vê rêjîma zorkar û rizî nîn e. Eve bêrêzkirineke mezin e bo xelkê Sûrye. Lê hinek şarezayê din dibêjin ku hun nikarin roleke girîng û biryarder bibînin di guheretinên Sûrye de, ji ber ku hun bi dehan salan di nav rêjîma Esed de bûn û hinek din jî we digel Huseyîn Kamil ê Îraqê de berhev dikin. Hun li ser vê çi dibêjin? Xudanên vê hizrê tiştekî nizanin, hizra wan milîmetrekê dûrî wan naçît. Raste ez jî di wê rêjîmê bûm lê dîtin û nêrînên min cûdabûn, û tiştekî din, ez ne yê nû me di kar û barên sîyasî de li Sûrye, û projeyek min heye û ez hêvîdarim kesên din jî ku van renge gotina belav dikin, bila bernameyek wan jî hebe û digel hemî alîyên din rêkbikevin bo gohrînkarîyê li Sûrye. Hinek ji rêberên rêxistina “Ixwan El Muslimîn” yê Sûrye ku li Brîtanya dijîn herwiha rêberên opozîsyona lîberal û demokrat li hundir û derveyê Sûrye ragihandine ku amade ne hevkarîyê digel we de bikin ji bo guhertin û nehiştina rêjîma nuha ya Sûrye. Başe, hun bixwe amade ne hevkarîyê digel wan de bikin ji bo vê armancê û tu merc û şertên we hene ji bo vê hevkarîyê? Ez amade me hevkarîyê digel herkesekî û her alîyekî bikim ku hevbîr be digel min berev gohrîna rêjîmê û avakirina sîstemeke demokrasî ku gel bixwe xudanê desthelatê û biryarê bît. Ez naxwazim ku careke din ew rêjîm dubare bibteve. Ez xebatê dikim bo sîstemeke nû ku Sûrye rêz û rûmeta xwe ya cîhanî û deverê vegerênteve û Sûrye rola xwe ya herêmî û cîhanî bibînteve. Hun karin bawerî bi rêxistina “Ixwan’El Muslimîn” bikin ku wê rêz li demokrasîyê bigrin paş guhertina rêjîma li Sûrye û wê hewl nedin ku wê rêjîmekî îslamî li Sûrye deynin? Dîtina we li ser vê çîye? Ew nabêjin ku me divê desthilatê li Sûrye werbigrin lê dibêjin em gphrînkarîyê dixwazin. Ew dibêjin ew dixwazin bi hevkarî û pişikdarîya alîyê dî gohrînkarîyê bikin û ew sîstemeke demokrasî dixwazin û piştî pêywendîyên min digel wan û xwendina belavnamên wan, min bawerî heye ku dê hevkarêt rişt û micid bin bo avakirina Sûrye ya nû. Hinek şarezayên Amerîkî dibêjin ku serokê Sûrye Beşar Esed di hember rawestana xwe de digel Amerîka de serketîye, ji ber ku karîbû li ser kar bimîne û karîbû gel û cemawerên Sûrye û Libnanê li dora rêjîma xwe kom bike yan bicivîne. Hun vê dîtinê çawa dinirxînin? Nexêr, ya yekê Beşar El Esed şikestîye, gelê Sûrî digel wî de nîne, heke tu binêrîyê bi sedan alozkar ji alîyê parastinê û muxaberatan ve hatibûn hinartin bo şewitandina balyozxana Danîmarkî. Eve Sûrî nîne û nunerîya gelê Sûrî jî nakin. Gelê Sûrî gelek êş û jan li jêr rêjîma Beşar El Esed dîtîne, ev gele ku jîyaneke nexoş heye û di heman wext de dibînît binemale Beşar El Esed welatê talan diket, vêca çawa dê piştevanîya Beşar El Esed bikin an jî jê razî bin ku agahî û muxaberatêt Beşar El Esed desthelatê lê dikin. Û sebaret Libnanê, ku dibêjin gelê Libnanî piştevanîya Beşar El Esed dike, eve dereweke mezine ku Libnanî bixwe jî dizanin eve derewe We di hinek hevpeyvîn û ragehandinê xwe de belav kir ku serokê Sûrye Esed û berpirsyarên din yên Sûrye bi rengekî raste rast destê wan di kuştina serokwezîrê berê yê Libnanê Refîq El Harrîrî de hebûn. Aye hun hîn li ser wê dîtinê ne û aye tu belgê din li ba we hene li ser vê? Belê ez hêşta her li ser wê bawerê me û min îfade xwe daye komîteya vekolînê ya navnetewî û her tiştê li nik min hebû min daye komîteya vekolînê û ez neşim bêjim ka min çi gotîye komîteyê, çinkû vekolîn ya nepenî ye vêca ez neşim bêjim ka min çi gotîye komîteya vekolînê